17. г­од­ишњи стру­чно-н­ау­чни скуп

З­аје­дн­ице м­ати­чних б­ибл­и­от­ека С­рб­ије

**Градска библиотека „Карло Бијелицки“ Сомбор**

**7-9. септембар 2023.**

Дeцa и млaди – библиoтeкe зa нoвe гeнeрaциje

Стручно-научни скуп Библионет у 2023. години, тежећи да одржи корак са актуелношћу дешавања у струци, бавиће се представљањем и анализом рада библиотека у Србији на тему услуга за децу и младе.

Библиотеке код деце стварају здрав став да су учење и образовање од велике важности. Оне такође играју запажену улогу у стварању богатих и развијених личности, склоних слободном и самосталном мишљењу. Најзад, оне доприносе бољем и сигурнијем овладавању језиком кроз читав живот индивидуе.

Количином књига, величином здања и својом опремљеношћу и уређеношћу библиотеке остављају јак утисак на децу, непосредно приказујући колико је велика област људског знања и колико људи много полажу на чување, организовање и чињење доступним тог знања свима, па и деци.

Од деце која су стекла искуство у редовном коришћењу библиотеке за децу у великом проценту настају редовни читаоци и посетиоци библиотека, односно читаоци из навике која их прати током читавог живота. Библиотека делује подстицајно и васпитно на људску потребу за доживотним образовањем, за уживањем у читању, развојем знања и социјалне умешности.

**Предлози тема за радове:**

* Подстицање и развијање читалачких навика кроз заједнички организоване пројекте
* Промовисање програма за подстицање читања који су свеобухватни, трајни и иновативни
* Развијање ране читалачке писмености (развој говора и комуникације)
* Промовисање квалитетних материјала за најмлађи узраст
* Деца и млади и људска права која остварују у библиотекама (инклузија)
* Библиотеке за децу и младе и Циљеви одрживог развоја (еколошко образовање, климатске промене)
* Доступност библиотечког материјала ван зграде библиотеке (мобилне библиотеке у дечјим диспанзерима, болницама, вртићима, путујуће библиотеке, стазе за читање и шетњу (Storywalk)
* Национална стратегија за подстицање културе говора и читања код деце и младих
* Улога библиотекара у одељењима за децу и младе (педагошка, психолошка, информативна, oбразовна)
* Мoгућнoст рaзвиjaњa библиoтeчких услугa нaмeњeних дeци и млaдимa кроз сарадњу са устaнoвaмa културe, oбрaзoвним устaнoвaмa , нeвлaдиним oргaнизaциjaмa и удружeњимa.

Пoрeд прeдлoжeних aспeкaтa oснoвнe тeмe, скуп би oбрaђивao и другe срoднe тeмe кoje

су у дирeктнoj вeзи сa пружaњeм библиoтeчких услугa дeци и млaдимa.

Циљ овогодишњег Библионета је да на једном месту прикупи искуства из Србије која се односе на примере добре праксе, успешне приче и реализоване могућности чиме би се, као и до сада, утицало на проток идеја међу домаћим библиотекама и буђење енергије за нове пројекте.

Традиционално, на скупу ће бити додељена награда *Ђура Даничић* за допринoс развоју библиотекарства и културе у целини.

Молимо ма­тич­не би­бли­о­те­ке Ср­би­је да проуче концепцију скупа у 2023. години и о њој обавесте све библиотеке на подручју своје матичности.

Као и ранијих година, молимо вас да се за додатне информације у вези са пријавом радова обратите секретару Заједнице, Драгани Милуновић.

Пријаве за учешће на скупу у форми готовог текста треба доставити до **15. маја 2023.** године на адресу biblionet2023@gmail.com

Програмски одбор скупа извршиће селекцију пријављених радова, а у складу са праксом из свих претходних година, трошкове учешћа на скупу за колеге чији радови буду прихваћени, сносиће Заједница матичних библиотека Србије уз подршку Министарства културе и информисања.

Информације о прихваћеним радовима биће објављене најкасније до 15. јуна 2023.

Очекујемо вас у Сомбору!